Gangnes om Hoppuke-nedturen: - Enorm forskjell å stå utenfor pallen
– Jeg hadde vært enormt mye mer fornøyd om jeg sto der nede på seierspallen, sier Kenneth Gangnes til VG. Han hadde tredjeplassen foran avslutningsrennet i Bischofshofen. Og mannen fra Toten (Kolbukameratene) leverte fantastiske hopp. Best i kvalifiseringen. Best i prøveomgangen (sammen med Prevc). Men bom i 1. omgang. Da smatt Michael Hayböck forbi. Økte i finaleomgangen. Og slo Gangnes med 8,1 poeng i sammendraget. I rennet endte Gangnes på femteplass. Utvilsomt en nedtur etter pallen i Nyttårshopprennet (2) - og Innsbruck (3). Les også: Slik skaper Stöckl nye hoppstjerner – Var du ekstra spent og nervøs før Bischofshofen? – Egentlig ikke. Kanskje litt mer sliten enn da jeg startet i Oberstdorf. Men det kommer av det tette programmet, svarer Gangnes. Hoppet på 131,5 meter i 1. omgang knuste alle forhåpninger. Han kjente at det ble en glipp på hoppkanten. Men han kunne ikke svare hva det var som glapp i kaoset rett etter rennet. Slovenske hoppfans i tusentall hadde tatt turen over grensen. De fikk akkurat det de hadde ventet på. Og de sparte ikke på noe da nasjonens yndling ble båret på gullstol. Men da de forsøkte å storme sletta med flagg og ølbokser i hendene fikk sikkerhetvakstene hendene fulle. Prevc var helt utkjørt etter rennet. Han ble omringet av den internasjonale pressen. Men han hadde bare ett ønske.- Jeg vil sove. Dette har tatt på. De siste dagene har jeg nesten ikke sovet. Det blir ingen fest. Jeg vil legge meg, sier Peter Prevc. For annen gang i hopphistorien vant en slovener (Primoz Peterka 1997) Hoppuka. Og han gjorde det etter seier i Garmisch-Partenkirchen, Innsbruck og Bischofshofen. I åpningsrennet i Oberstdorf ble han tredjemann. Johann Forfang som ble nest beste norske med sjetteplass sammenlagt mener sloveneren har en unik hoppteknikk. Det er der den store forskjellen ligger. - Det skuffende at jeg ramler bakover på sammenlagtlisten. Men når jeg får dette litt på avstand, så er sjetteplass i Hoppuka bra, sier Johann Forfang. Gangnes påpeker at han selv har kapasitet til å gjøre det store. Han gleder seg til ny stor hoppfest i tyske Willingen til helgen. Og allerede om en uke er det VM i skiflyging i Kulm. Les også: Den tøffe veien til verdenstoppen for Gangnes – Jeg ga ikke opp etter førstehoppet. Jeg var fortsatt på skuddhold i forhold til Hayböck. Men da han gikk over kulen skjønte jeg at det ikke gikk, sier Gangnes. Finalehoppet var godt (137 meter). Men Hayböck fikk 139 meter. Severin Freund 141 meter. Og Prevc 142,5 meter. Det var en avslutning med smell. Et kvalitetsrenn. Men hvor nordmennene dessverre ble hektet av. – Jeg trodde aldri i verden at jeg skulle fighte om tredjeplassen, og ende på fjerdeplass i Hoppuka da sesongen startet. Hvis noen hadde sagt det til meg ville jeg flirt av dem, sier Gangnes. Landslaglagstrener Alexander Stöckl mener Gangnes kanskje hadde klart å holde Hayböck med mer erfaring i renn med mye på spill. – På dette nivået er det vanvittig press. Gangnes har manglende erfaring. Det var nok årsaken til at han ikke sto på seierspallen her i Bischofshofen, sier Stöckl. Men da Hayböck satte utfor virket han alt annet enn nervøs. Han hoppet 139,0 meter. Med 134,0 meter i første omgang fikk han 282,6 poeng. Hjemmehelten tok dermed igjen forspranget nordmannen hadde og sikret 3.-plassen sammenlagt.Gangnes endte med 1036,2 poeng og 4. plass totalt i Hoppuka, Hayböck samlet 1073,5 poeng. – Det er synd, men Hoppuka handler om å ha åtte gode hopp. Her hadde han syv og et halvt, sa NRKs ekspertkommentator Johan Remen Evensen. Hoppuka sammenlagt: 1. Prevc 1139,4 2. Freund 1112,9 3. Hayböck 1081,6 4. Gangnes 1073,5 5. Kraft 1036,2 6. Forfang 1035,5 7. Kasai 1013,2 8. Fannemel 1010,1 9. Richard Freitag, Tyskland 1001,4 10. Andreas Wank, Tyskland 974,4 Øvrige norske: 15) Stjernen 945,1, 19) Hauer 825,3, 24) Tande 793,5, 40) Hilde 329,3, 55) Halvor Egner Granerud 200,8.
Kenneth Gangnes (26) stod med lua i hånden mens Peter Prevc (23) ble hyllet som vinner av Hoppuka. At pallen glapp for Gangnes gjorde vondt.